«экономика ғылымының заманауи концепциясыі» пәнінен семинар сабақтарын орындауға әдістемелік нұсқаулық

1. Семинар сабақтарына дайындық барысында зерттеу мәселелері, ғылыми-зерттеу әдіснамасы, методология саласындағы іргелі еңбектерге сүйену қажет.

2. Сонымен қатар, мамандандырылған салалық мерзімді басылым материалдарын да қолдану қажет.

3. Семинар сабақтарына дайындық барысында теориялық мәселелерден бөлек тақырып аясында шағын зерттеу жүргізілуі тиіс.

4. Семинар сабақтарына дайындалуға қойылатын келесідей бірнеше талаптар қатаң сақталуы тиіс:

А) Семинар сабағына конспект түріндегі жазбаша дайындық талап етіледі; Ә) Семинар сабағына тек қана интернет ресурстармен дайындалуға, компьютер, планшет, ноутбук, смартфон және т.б. тікелей қарап сабақ айтуға қатаң тыйым салынады; Б) Жекелеген тақырыптарға сәйкес арнайы ғылыми мақалаларды талдау, оларға сын-пікір жазу секілді жеке тапсырмалар да болуы мүмкін; В) Семинар тапсырмаларына басқаша көзқарас тұрғысынан дайындалып, өзгелерді қайталамауға тырысыңыз, семинар сабағына өзгеше (оригинальность) дайындық, семинар сабағындағы белсенділік пен тәртіптілік әрқашан да жоғары бағаланады.

Г) Сабақ барысында әдеп нормаларын сақтау, өзгенің пікірін ескеріп, жеке тұлғасын құрметтеу, өркениетті пікірталас ережелері мен нормаларын сақтау қажет.

Ескерту: аталған тақырыптар аясында қарастырылатын сұрақтардың толық тізімі және басқа да қосымша сұрақтар мен тапсырмалар тиісті дәріс соңында беріледі.